Fis-17 ta' Lulju 2017, il-Kunsill adotta sett ta' miżuri kummerċjali awtonomi temporanji favur l-Ukrajna. Dawn il-miżuri għandhom jidħlu fis-seħħ sal-aħħar ta' Settembru u ser japplikaw għal perjodu ta' tliet snin. "Permezz tad-deċiżjoni tal-lum, qed nippermettu li aktar prodotti Ukreni jiġu esportati lejn l-UE. Huwa d-dmir tagħna li nappoġġaw lill-Ukrajna u nsaħħu r-rabtiet ekonomiċi u politiċi tagħna, anki fid-dawl tal-kunflitt li għaddej fit-territorju proprju." Sven Mikser, Ministru għall-Affarijiet Barranin tal-Estonja, li bħalissa għandha l-presidenza tal-Kunsill Il-proposta għandha l-għan li ttejjeb l-aċċess tal-esportaturi Ukreni għas-suq tal-UE, fid-dawl tas-sitwazzjoni ekonomika diffiċli u l-isforzi ta' riforma ekonomika li qed isiru mill-Ukrajna. iżżid mad-dispożizzjonijiet kummerċjali diġà introdotti taħt il-ftehim ta' assoċjazzjoni bejn l-UE u l-Ukrajna u li qed jiġu applikati proviżorjament mill-1 ta' Jannar 2016 u li ser jidħlu formalment fis-seħħ fl-1 ta' Settembru 2017. Id-Deċiżjoni tal-lum hija l-aħħar pass meħtieġ biex ir-regolament jiġi adottat formalment. Il-Parlament Ewropew adotta t-test fl-4 ta' Lulju. It-test għandu jiġi ppubblikat u jidħol fis-seħħ ftit wara l-firma tat-test mill-koleġislaturi waqt is-sessjoni plenarja tal-PE f'Settembru. Ara l-paġna tal-laqgħa